b'\n_START_ARTICLE_\nUEFA\n_START_SECTION_\nIstorija\n_START_PARAGRAPH_\nUEFA buvo \xc4\xafkurta 1954\xc2\xa0m. bir\xc5\xbeelio 15 d. Bazelyje, \xc5\xa0veicarijoje, pranc\xc5\xabz\xc5\xb3, ital\xc5\xb3 ir belg\xc5\xb3 futbolo federacij\xc5\xb3 iniciatyva. Iki 1959\xc2\xa0m. b\xc5\xabstin\xc4\x97 buvo Pary\xc5\xbeiuje, v\xc4\x97liau perkelta \xc4\xaf Bern\xc4\x85. Henri Delaunay buvo pirmasis generalinis sekretorius, tuo tarpu Ebbe Schwartz\xc2\xa0\xe2\x80\x93 prezidentas. Nuo 1995\xc2\xa0m. pagrindin\xc4\x97 administracija yra Nione (\xc5\xa0veicarija)._NEWLINE_UEFA nacionalin\xc4\x97 rinktin\xc4\x97s laim\xc4\x97jo de\xc5\xa1imt FIFA Pasaulio tauri\xc5\xb3 (4 Italija, 3 Vokietija, Anglija, Pranc\xc5\xabzija ir Ispanija po kart\xc4\x85). UEFA klubai laim\xc4\x97jo dvide\xc5\xa1imt vien\xc4\x85 Tarp\xc5\xbeemynin\xc4\x99 taur\xc4\x99 ir keturias FIFA Pasaulio futbolo klub\xc5\xb3 taures._NEWLINE_Dabartinis UEFA prezidentas yra slov\xc4\x97nas Aleksander \xc4\x8ceferin.\n_START_SECTION_\nRinktin\xc4\x97s komandos\n_START_PARAGRAPH_\nPagrindinis UEFA organizuojamas turnyras yra Europos futbolo \xc4\x8dempionatas, prad\xc4\x97tas rengti nuo 1958\xc2\xa0m., taip pat rengiami Europos jaunimo \xc4\x8dempionatai, moter\xc5\xb3 \xc4\x8dempionatai, sal\xc4\x97s futbolo \xc4\x8dempionatas.\n_START_SECTION_\nKlubin\xc4\x97s komandos\n_START_PARAGRAPH_\nUEFA rengia kelet\xc4\x85 Europos klub\xc5\xb3 var\xc5\xbeyb\xc5\xb3, \xc4\xaf kuriuos \xc4\xafvairi\xc5\xb3 \xc5\xa1ali\xc5\xb3 klubai patenka pagal UEFA skai\xc4\x8diuojamus \xc5\xa1ali\xc5\xb3 koeficientus._NEWLINE_Presti\xc5\xbei\xc5\xa1kiausias klubinis turnyras yra UEFA \xc4\x8cempion\xc5\xb3 lyga (anks\xc4\x8diau vadinosi \xc4\x8cempion\xc5\xb3 taur\xc4\x97, kurios turnyrai rengti nuo 1955\xc2\xa0m., 1991\xc2\xa0m. reorganizuojant \xc4\xaf lyg\xc4\x85), kurioje dalyvauja stipriausi klubai. Antrasis turnyras yra UEFA Europos lyga (ankstesnioji Mugi\xc5\xb3 taur\xc4\x97, rengiama nuo 1955\xc2\xa0m., 1971\xc2\xa0m. reorganizuojant \xc4\xaf UEFA taur\xc4\x99). Tauri\xc5\xb3 taur\xc4\x97s turnyrai buvo rengiami nuo 1960\xc2\xa0m. iki 1999\xc2\xa0m. UEFA supertaur\xc4\x97s rungtyn\xc4\x97s rengiamos nuo 1973\xc2\xa0m. Intertoto taur\xc4\x97je, lyginant su pamin\xc4\x97tomis taur\xc4\x97mis, dalyvavo silpniausios komandos\xc2\xa0\xe2\x80\x93 UEFA \xc5\xa1\xc4\xaf turnyr\xc4\x85 pri\xc5\xbei\xc5\xabr\xc4\x97jo nuo 1995\xc2\xa0m. iki 2005\xc2\xa0m., ir buvo atranka \xc4\xaf UEFA taur\xc4\x97s turnyr\xc4\x85 klubams, nesugeb\xc4\x97jusiems patekti \xc4\xaf UEFA taur\xc4\x99 pagal \xc5\xa1ali\xc5\xb3 \xc4\x8dempionat\xc5\xb3 rezultatus.'